รัฐบาลไทย-ข่าวทำเนียบรัฐบาล-ผลการประชุมการหารือเพื่อกำหนดทิศทางการพัฒนาเศรษฐกิจและสังคมภาคเหนือ
วันจันทร์ที่ 25 ธันวาคม 2560
ผลการประชุมการหารือเพื่อกําหนดทิศทางการพัฒนาเศรษฐกิจและสังคมภาคเหนือ
นายกรัฐมนตรีหารือร่วมกับผู้ว่าฯ ผู้แทนจากภาครัฐและภาคเอกชน เพื่อเร่งรัดพัฒนาโครงสร้างพื้นฐานทางภาคเหนือ
วันนี้ (25 ธ.ค .60) เวลา 13.30 น. ณ ห้องประชุมศูนย์เทคโนโลยีสารสนเทศ2มหาวิทยาลัยราชภัฏพิบูลสงคราม จังหวัดพิษณุโลก พลเอก ประยุทธ์ จันทร์โอชา นายกรัฐมนตรี เป็นประธานพบปะหารือร่วมกับ ผู้ว่าราชการจังหวัด ผู้แทนภาคเอกชน ผู้บริหารท้องถิ่นและผู้แทนเกษตรกรในภาคเหนือ เรื่องทิศทางการพัฒนาเศรษฐกิจและสังคมภาคเหนือ โดยมี รองนายกรัฐมนตรี รัฐมนตรี และผู้บริหารส่วนราชการที่เกี่ยวข้อง เข้าร่วมการประชุม ซึ่งผลการหารือสรุปข้อสั่งการในด้านต่าง ๆ ดังนี้
1. ด้านการพัฒนาโครงสร้างพื้นฐาน
1.1 การพัฒนาโครงข่ายการขนส่งทางอากาศโดยขอให้พิจารณา (1) เร่งรัดโครงการก่อสร้างท่าอากาศยานนานาชาติเชียงใหม่แห่งที่ 2 ตามผลการศึกษาที่สํานักงานการบินพลเรือนแห่งประเทศไทยได้ว่าจ้างมหาวิทยาลัยเกษตรศาสตร์ศึกษาไว้ (2) ปรับปรุงพัฒนาท่าอากาศยานประกอบด้วย การขยายทางวิ่งท่าอากาศยานลําปาง แพร่ น่าน และการพัฒนาประสิทธิภาพระบบการให้บริการประชาชนของท่าอากาศยานพิษณุโลก
ข้อสั่งการ : ให้กระทรวงคมนาคมรับข้อเสนอไปเร่งพิจารณาในรายละเอียดและจัดลําดับความสําคัญตามความจําเป็นเร่งด่วนต่อไป
1.2 การพัฒนาโครงข่ายการขนส่งทางบกโดยขอให้พิจารณาเร่งรัดดําเนินการ (1) โครงการมอเตอร์เวย์เชียงใหม่- เชียงราย (2) สร้างศูนย์การขนส่งสินค้าไปสู่การขนส่งหลายรูปแบบ (Multi ModalsTransportation Logistics Center) ตําบลบึงพระ อําเภอเมือง จังหวัดพิษณุโลก และเชื่อมต่อไปยังสถานีรถไฟศิลาอาสน์ จังหวัดอุตรดิตถ์ (3) พัฒนาระบบรถไฟฟ้ารางเบาหรือLightRailTransitSystem(LRT) โดยรัฐบาลลงทุนเอง หรือร่วมทุนกับเอกชน (Public PrivatePartnership:PPP) (4) ก่อสร้างทางหลวง แนวใหม่ (เชียงใหม่–เลี่ยงเมืองลําพูน) จากทางหลวงหมายเลข 1141 บรรจบกับทางหลวงหมายเลข 106(5) พัฒนาโครงการข่ายทางหลวงแผ่นดินหมายเลข 101 จังหวัดกําแพงเพชร-สุโขทัย-อุตรดิตถ์-แพร่-น่าน-พะเยา-เชียงราย เพื่อเชื่อมโยงแหล่งท่องเที่ยวมรดกโลก และเส้นทางR3A R3Bและ (6) เพิ่มประสิทธิภาพทางหลวง โดยการขยายช่องทางจราจร ดังนี้ 1) ทางหลวงแผ่นดินหมายเลข 106 เป็น 4 ช่องทางจราจร (กม.28-507-153+903) และสํารวจออกแบบช่วง อําเภอเถิน จังหวัดลําปาง–อําเภอลี้ จังหวัดลําพูน เชื่อมต่อไปยัง อําเภอแม่สะเรียง–อําเภอขุนยวม จังหวัดแม่ฮ่องสอน 2) ทางหลวงแผ่นดินหมายเลข1091อําเภอจุน–อําเภอปง–อําเภอเชียงม่วน–จังหวัดน่าน 3) ทางหลวงแผ่นดินหมายเลข115กําแพงเพชร-พิจิตร- พิษณุโลก และ4) ทางหลวงแผ่นดินหมายเลข21หล่มสัก–เพชรบูรณ์–ท่าลี่–เลย
ข้อสั่งการ : ให้กระทรวงคมนาคมรับข้อเสนอไปเร่งพิจารณาในรายละเอียดและจัดลําดับความสําคัญตามความจําเป็นเร่งด่วนตามขั้นตอนต่อไป ทั้งนี้การพิจารณาให้คํานึงถึงความเหมาะสมด้านการลงทุนในรูปแบบร่วมทุนกับเอกชน (PublicPrivatePartnership:PPP) ผลกระทบด้านสิ่งแวดล้อม และประโยชน์ที่ประชาชนในพื้นที่จะได้รับต่อไปในอนาคต
1.3 การพัฒนาโครงข่ายการขนส่งทางบกโดยขอให้พิจารณาเร่งรัดศึกษาออกแบบเส้นทาง(1) การก่อสร้างสะพานเชื่อมโยงเศรษฐกิจภูมิภาค ทางหลวงหมายเลข 1026 ตอนผาเวียง-ปากนาย (กม.75+957) เพื่อบรรจบทางหลวงหมายเลข 1339 ตอนน้ําปาด-ปากนาย (กม.101+218) และ (2) เส้นทางสายแม่สอด–ตาก เชื่อมทางหลวงหมายเลข 12 เพื่อเชื่อมโยงระเบียงเศรษฐกิจตะวันตก
ข้อสั่งการ : ให้กระทรวงคมนาคมรับข้อเสนอไปเร่งพิจารณาในรายละเอียดและจัดลําดับความสําคัญตามความจําเป็นเร่งด่วนต่อไป
1.4 การพัฒนาโครงข่ายการขนส่งทางรางโดยขอให้พิจารณาเร่งรัดสํารวจออกแบบเส้นทางรถไฟจากลํานารายณ์ จังหวัดลพบุรี-เพชรบูรณ์ เพื่อเชื่อมโยงโครงข่ายโครงการรถไฟทางคู่ภาคเหนือและโครงการรถไฟความเร็วสูง ที่รัฐบาลอยู่ระหว่างดําเนินการตามขั้นตอน
ข้อสั่งการ :ให้กระทรวงคมนาคมรับไปพิจารณาเร่งรัดศึกษาความเหมาะสมของการพัฒนาโครงข่ายการขนส่งทางรางที่เสนอ โดยให้สํานักงบประมาณรับไปพิจารณางบประมาณสําหรับดําเนินการตามขั้นตอนโดยด่วน ทั้งนี้ ในการจัดลําดับความสําคัญการขนส่งทางบกและทางราง ควรให้ความสําคัญกับเส้นทางเชื่อมโยงระหว่างจังหวัดภายในกลุ่มจังหวัดและระหว่างกลุ่มจังหวัด เพื่อส่งเสริมการท่องเที่ยวและการพัฒนาเศรษฐกิจอย่างเป็นระบบ
2. ด้านการบริหารจัดการน้ํา
ขอให้พิจารณาสนับสนุนการดําเนินการโครงการพัฒนาแหล่งน้ํา ในลุ่มน้ําหลักของภาคเหนือที่สําคัญ ประกอบด้วย(1) ตอนบนของลุ่มน้ํา ก่อสร้างแหล่งเก็บกักน้ํา ทบทวนกฎหมายด้านสิ่งแวดล้อมให้สอดคล้องกับการพัฒนา และความต้องการน้ําที่เพิ่มขึ้นอย่างรวดเร็ว ศึกษาการผันน้ําระหว่างลุ่มน้ํา เช่น โครงการ กก-อิง-น่าน เป็นต้น (2) ตอนล่างของลุ่มน้ํา ก่อสร้างฝาย/ประตูระบายน้ํา ปรับปรุงระบบส่งน้ํา ปรับปรุงเพิ่มประสิทธิภาพการระบายน้ํา และ (3) ลุ่มน้ํายม ขอให้พิจารณา 1) เร่งดําเนินการศึกษาวิเคราะห์ผลกระทบสิ่งแวดล้อมในพื้นที่ป่าอนุรักษ์ เพื่อก่อสร้างแหล่งเก็บกักน้ําตามลําน้ําสาขาในพื้นที่ตอนบนของลุ่มน้ํายม 2) เร่งดําเนินการปรับปรุงเพิ่มประสิทธิภาพการระบายน้ํา ผันน้ําเลี่ยงเขตเศรษฐกิจที่มีมูลค่าความเสียหายสูงในเขตจังหวัดสุโขทัย พิษณุโลก และพิจิตร และ 3) เร่งก่อสร้างประตูระบายน้ําในพื้นที่ตอนล่างของลุ่มน้ํายม
ข้อสั่งการ : เห็นชอบในหลักการและมอบหมายให้กระทรวงเกษตรและสหกรณ์ ร่วมกับกระทรวงทรัพยากรธรรมชาติและสิ่งแวดล้อม กระทรวงคมนาคมและหน่วยงานที่เกี่ยวข้องรับไปพิจารณาจัดลําดับความจําเป็นเร่งด่วนการดําเนินโครงการพัฒนาแหล่งน้ําในลุ่มน้ําหลักของภาคเหนือตามที่เสนอ โดยคํานึงถึงการอนุรักษ์/ฟื้นฟู/เพิ่มพื้นที่ป่าต้นน้ํา การแก้ไขปัญหาน้ําท่วมซ้ําซาก/ภัยแล้งที่เกิดจากการไม่มีแหล่งเก็บกักน้ําตามลําน้ําสาขาในลุ่มน้ําหลัก โดยเฉพาะลุ่มน้ํายม โดยให้เร่งดําเนินการสร้างการรับรู้และความเข้าใจแก่ประชาชนในพื้นที่ถึงประโยชน์ที่จะได้รับในทุกขั้นตอนเพื่อสร้างการยอมรับและสนับสนุนการดําเนินการ และหากเป็นโครงการขนาดใหญ่ให้เสนอสํานักงานบริหารจัดการทรัพยากรน้ําแห่งชาติ (สทนช.) พิจารณาตามขั้นตอนโดยด่วนต่อไป
3. ด้านการเกษตรและแปรรูป
ขอรับการสนับสนุน“โครงการเกษตรอุตสาหกรรมเพื่อการส่งออกภาคเหนือ” โดยใช้ผักและผลไม้นําร่อง ได้แก่ กล้วยหอม สับปะรด กระเจี๊ยบเขียว ขิง มะม่วง ข้าว ไผ่ และพืชสมุนไพร ในลักษณะครอบคลุมการผลิตต้นทาง กลางทาง และปลายทาง เพื่อเป็นอาหารอนาคต (Functional food/Healthy food)
ข้อสั่งการ : ให้กระทรวงเกษตรและสหกรณ์ ร่วมกับกระทรวงอุตสาหกรรมกระทรวงพาณิชย์ ภาคเอกชน สถาบันเกษตรกรแห่งชาติ สถาบันการศึกษาในพื้นที่ และหน่วยงานที่เกี่ยวข้องรับไปพิจารณาในรายละเอียดในการสนับสนุนโครงการฯ โดยให้คํานึงถึงความสอดคล้องกับพื้นที่Zoning by Agri-Mapคุณภาพวัตถุดิบและแปรรูปสินค้าที่ได้มาตรฐานตรงความต้องการของตลาด ความคุ้มค่าในการดําเนินการ และต้องไม่เป็นภาระรัฐในอนาคต รวมทั้งให้กลุ่มเกษตรกร องค์กรพัฒนาเอกชนและสถาบันพัฒนาองค์การชุมชนมีส่วนร่วมดําเนินการตั้งแต่ต้นทาง กลางทาง และปลายทาง เพื่อให้การดําเนินการเป็นไปอย่างมีประสิทธิภาพและยั่งยืน
4.ด้านการค้าและการลงทุน
4.1การส่งเสริมและอํานวยความสะดวกทางการค้า การค้าชายแดน การลงทุน และ
การท่องเที่ยวระหว่างไทยกับเมียนมาโดยขอให้พิจารณาสนับสนุน (1) การอํานวยความสะดวกการผ่านแดน โดยการทําVisaonArrival(VOA) ณ ด่านชายแดนไทยและเมียนมา (2)การทําความตกลงทวิภาคีการเปิดเดินรถส่วนบุคคลเพื่อส่งเสริมการท่องเที่ยวระหว่างไทย-เมียนมา(3) การอนุญาตให้รถขนส่งของเมียนมาเข้ามาขนส่งสินค้าในฝั่งไทยด้านด่านแม่สอด จังหวัดตาก (4) ศึกษาเกี่ยวกับแนวทางการพัฒนาระเบียงเศรษฐกิจภาคตะวันตก (WestEconomicCorridor:WEC) ในพื้นที่ จังหวัดตาก พิษณุโลก และสุโขทัย และ (5) เร่งรัดดําเนินการเพิกถอนเส้นทางในการก่อสร้างถนนเพื่อการคมนาคมและการค้าระหว่างประเทศไปยังจุดผ่อนปรนบ้านห้วยต้นนุ่น จังหวัดแม่ฮ่องสอน ที่อยู่ในพื้นที่เขตรักษาพันธุ์สัตว์ป่าดอยเวียงหล้า และป่าสงวนแห่งชาติป่าแม่เงา-แม่สําเพ็ง ระยะทาง 9.7 กม. คิดเป็นพื้นที่ 365 ไร่ เพื่อยกระดับเป็นจุดผ่านแดนถาวรในอนาคต
ข้อสั่งการ :
4.1.1 ให้กระทรวงมหาดไทย ร่วมกับ กระทรวงการต่างประเทศ กระทรวงคมนาคม และหน่วยงานที่เกี่ยวข้องรับไปพิจารณาสนับสนุนการอํานวยความสะดวกทางการค้า การค้าชายแดน การลงทุนและการท่องเที่ยวระหว่างไทยกับเมียนมา โดยการทําVisaonArrival(VOA) ณ ด่านชายแดนไทยกับเมียนมา การทําความตกลงทวิภาคีการเปิดเดินรถส่วนบุคคล และการอนุญาตให้รถขนส่งของเมียนมาเข้ามาขนส่งสินค้าในฝั่งไทยด้านด่านแม่สอด จังหวัดตาก ตามขั้นตอนต่อไป
4.1.2ให้ สศช. รับข้อเสนอการขอสนับสนุนให้ศึกษาเกี่ยวกับแนวทางการพัฒนาฯไปประกอบการพิจารณาการขับเคลื่อนการพัฒนาระเบียงเศรษฐกิจภาคตะวันตก (WestEconomicCorridor:WEC) ตามขั้นตอน
4.1.3ให้สภาความมั่นคงแห่งชาติ เป็นหน่วยงานหลักรับไปประสาน กระทรวงมหาดไทยกระทรวงทรัพยากรธรรมชาติและสิ่งแวดล้อม กระทรวงการต่างประเทศ กระทรวงกลาโหม และหน่วยงานที่เกี่ยวข้องรับไปพิจารณาเร่งรัดดําเนินการเพิกถอนฯ และเสนอคณะรัฐมนตรีตามขั้นตอนโดยด่วน และรายงานผลการดําเนินงานให้คณะรัฐมนตรีรับทราบอย่างต่อเนื่อง
4.2ขอให้พิจารณาสนับสนุน (1) การจัดงานแสดงสินค้าศักยภาพการเกษตรและอุตสาหกรรมเกษตรแปรรูปมูลค่าเพิ่มสูงภาคเหนือ (Northern Thailand Food Valley & Fruit Expo) และ (2) การจัดงานแสดงสินค้าและจับคู่ธุรกิจภาคเหนือในระดับนานาชาติ (Northern Thailand GMS Trade Fair and Business Forum)
ข้อสั่งการ : ให้กระทรวงเกษตรและสหกรณ์ รับไปหารือกับ กระทรวงพาณิชย์ กระทรวงอุตสาหกรรม กระทรวงมหาดไทย ภาครัฐและภาคเอกชนในพื้นที่ที่เกี่ยวข้องเพื่อดําเนินโครงการฯ และขอรับการจัดสรรงบประมาณในปี2561ตามขั้นตอนต่อไป
5.ด้านการแพทย์ การบริการผู้สูงอายุ และสังคมขอให้พิจารณาสนับสนุน (1) โครงการดูแลผู้สูงอายุแบบครบวงจรภาคเหนือ โดยใช้ศักยภาพของสถาบันการศึกษาในพื้นที่ในการขับเคลื่อน และ (2) ผลักดันนโยบายเมืองสมุนไพร (HerbCity) และการแพทย์แผนไทยเพื่อความเป็นเลิศตามนโยบายของกระทรวงสาธารณสุข
ข้อสั่งการ :
5.1ให้กระทรวงศึกษาธิการ ร่วมกับหน่วยงานที่เกี่ยวข้อง ได้แก่กระทรวงสาธารณสุข กระทรวงการพัฒนาสังคมและความมั่นคงของมนุษย์ กระทรวงแรงงาน สถาบันการศึกษาในพื้นที่และหน่วยงานที่เกี่ยวข้องรับไปพิจารณาจัดทําแผนแม่บทการดูแลผู้สูงอายุแบบครบวงจรภาคเหนือ โดยพิจารณาถึงความเหมาะสมของพื้นที่ที่มีศักยภาพที่พร้อมดําเนินการ รวมทั้งต้องมีรูปแบบการบริหารจัดการที่ต้องไม่เป็นภาระของรัฐในอนาคตก่อนที่จะขยายผลสัมฤทธิ์ไปยังพื้นที่อื่นต่อไป
5.2 ให้กระทรวงสาธารณสุข ร่วมกับกระทรวงศึกษาธิการ โดยสถาบันการศึกษาในพื้นที่ และหน่วยงานที่เกี่ยวข้องรับพิจารณาผลักดันนโยบายเมืองสมุนไพร (Herb City) และการแพทย์แผนไทยเพื่อความเป็นเลิศ และติดตามผลสัมฤทธิ์ของโครงการเพื่อขยายไปสู่พื้นที่ที่มีศักยภาพต่อไป
6.ด้านการส่งเสริมการท่องเที่ยวการพัฒนาการท่องเที่ยวทางวัฒนธรรม ประวัติศาสตร์ เมืองมรดกโลกโดยมุ่งเน้นการท่องเที่ยว เพื่อชมความสวยงามของสถานที่ และการเล่าเรื่องราวความเป็นมาทางประวัติศาสตร์ ซึ่งจะช่วยส่งเสริมและสนับสนุนการท่องเที่ยวของภาคเหนือให้พัฒนาไปได้อย่างยั่งยืน ซึ่งกระทรวงวัฒนธรรมจะนําเสนอนายกรัฐมนตรีในการลงพื้นที่จังหวัดสุโขทัยในคราวนี้ด้วย
ข้อสั่งการ : รับทราบ และให้กระทรวงคมนาคมรับไปหารือกระทรวงการท่องเที่ยวและกีฬา และกระทรวงวัฒนธรรมรับไปพิจารณาโครงข่ายการคมนาคมเชื่อมโยง โดยให้ความสําคัญกับการเชื่อมโยงการท่องเที่ยวระหว่างจังหวัด ภูมิภาค รวมทั้งเปิดโอกาสให้คนในท้องถิ่นเข้ามามีส่วนร่วมเพื่อให้ชุมชนได้รับประโยชน์จากการท่องเที่ยว ทั้งในทางเศรษฐกิจสังคม วัฒนธรรม และสิ่งแวดล้อม
7. ข้อสั่งการเพิ่มเติมของนายกรัฐมนตรี
7.1การส่งเสริมการปลูกไผ่สร้างป่าเศรษฐกิจมอบหมายให้กระทรวงมหาดไทยร่วมกับกระทรวงทรัพยากรธรรมชาติและสิ่งแวดล้อม รับไปพิจารณาดําเนินการตามขั้นตอน
ต่อไป
7.2การบริหารจัดการทรัพยากรน้ําและการท่องเที่ยว โดยขอรับการสนับสนุนการสร้างแก้มลิงทุ่งหนองค้อและทุ่งทะเลหลวงมอบหมายให้กระทรวงเกษตรและสหกรณ์ รับไปพิจารณาดําเนินการตามขั้นตอนต่อไป
7.3การบริหารจัดการน้ําแบบชุมชนมีส่วนร่วม : บางระกําโมเดลมอบหมายให้กระทรวงเกษตรและสหกรณ์ รับไปพิจารณาดําเนินการตามขั้นตอนต่อไป
.......................................